Rīgā, 2025. gada 20. jūnijā

**LĒMUMS Nr. 34/1-1**

**Par VSIA “Latvijas Sabiedriskais medijs” stratēģiskā ietvara un plāna sabiedriskā pasūtījuma izpildei 2025. gadā grozījumu apstiprināšanu**

Pamatojoties uz Sabiedrisko elektronisko plašsaziņas līdzekļu un to pārvaldības likuma 9., 10., 11. pantu, 17. panta pirmās daļas 3. un 8. punktu, ar Sabiedrisko elektronisko plašsaziņas līdzekļu padomes (turpmāk – Padome) 2025. gada 27. marta lēmumu Nr. 15/1-1 apstiprinātā Sabiedriskā pasūtījuma izstrādes, uzskaites un izpildes uzraudzības kārtības nolikuma 15. punktu, ar Padomes 2024. gada 20. decembra lēmumu Nr. 65/1-1 apstiprinātajām Sabiedrisko elektronisko plašsaziņas līdzekļu sabiedriskā pasūtījuma vadlīnijām 2023.-2025. gadam un uzdevumiem plāna sagatavošanai 2025. gadam un pamatojoties uz Padomes 2024. gada 20. decembra lēmuma Nr. 67/1-1 “*Par VSIA “Latvijas Sabiedriskais medijs” stratēģiskā ietvara un plāna sabiedriskā pasūtījuma izpildei 2025. gadā apstiprināšanu*” (turpmāk – Padomes lēmums Nr. 67/1-1) nolemjošās daļas 3. punktā noteikto,

ņemot vērā to, ka atbilstoši Ministru kabineta 2025. gada 11. marta rīkojumiem Nr. 148 (prot. Nr. 10 32.§) “Par apropriācijas pārdali” un Nr. 149 (prot. Nr. 10 33 §) “Par apropriācijas pārdali”, tika atbalstīta apropriācijas pārdale 2025. gadā 18 961 390 euro apmērā, tai skaitā, no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” 10 439 846 euro apmērā uz budžeta resora “46. Sabiedriskie elektroniskie plašsaziņas līdzekļi” budžeta programmu 04.00.00 “Sabiedriskā pasūtījuma īstenošana Latvijas Sabiedriskajā medijā”, lai segtu valsts sabiedrības ar ierobežotu atbildību “Latvijas Sabiedriskais medijs” izdevumus kritiskās infrastruktūras un darbības nepārtrauktības nodrošināšanai valsts ārējā apdraudējuma gadījumā (25-TA-460, rīkojums Nr. 148 (prot. Nr. 10 32.§)) un no budžeta resora “74. Gadskārtējā valsts budžeta izpildes procesā pārdalāmais finansējums” programmas 09.00.00 “Valsts nozīmes reformas īstenošanai” 8 521 544 euro apmērā uz budžeta resora “46. Sabiedriskie elektroniskie plašsaziņas līdzekļi” budžeta programmu 04.00.00 “Sabiedriskā pasūtījuma īstenošana Latvijas Sabiedriskajā medijā” reformas īstenošanai, lai izveidotu apvienoto sabiedrisko mediju (25-TA-452, rīkojums Nr. 149 (prot. Nr. 10 33. §)),

ņemot vērā arī ar Padomes 2025. gada 28. marta lēmumu Nr. 16/1-1 “*Par grozījumiem 2024. gada 20. decembra lēmumā Nr. 66/1-1 “Par rīcības plānu valsts SIA “Latvijas Sabiedriskais medijs” valdes mērķu un uzdevumu izpildei 2025. gadā apstiprināšanu*” veiktos grozījumus Rīcības plānā Valsts SIA “Latvijas Sabiedriskais medijs” valdes mērķu un uzdevumu izpildei 2025. gadā, kas sākotnēji apstiprināts ar Padomes 2024. gada 20. decembra lēmumu Nr. 66/1-1 “*Par rīcības plānu valsts SIA “Latvijas Sabiedriskais medijs” valdes mērķu un uzdevumu izpildei 2025. gadā apstiprināšanu*”,

kā arī ņemot vērā VSIA “Latvijas Sabiedriskais medijs” 2025. gada 20. jūnija vēstulē Nr. 120/4-9 “*Par VSIA “Latvijas Sabiedriskais medijs” 2025. gada budžeta precizējumu iesniegšanu*” sniegtos priekšlikumus VSIA “Latvijas Sabiedriskais medijs” 2025. gada plāna sabiedriskā pasūtījuma izpildei precizējumiem (sniegti precizējumi šādos VSIA “Latvijas Sabiedriskais medijs” stratēģiskā ietvara un plāna sabiedriskā pasūtījuma izpildei 2025. gadā (kurš apstiprināts ar Padomes lēmumu Nr. 67/1-1) pielikumos: “Sabiedriskā pasūtījuma plāna apjoms un izpilde 2025. gadā”, “Bilances plāns un izpilde 2025. gadā”, “Plānotais peļņas vai zaudējumu aprēķina plāns un izpilde 2025. gadā”, “Naudas plūsmas plāns un izpilde 2025. gadā”, “Ieguldījumu investīcijās plāns un izpilde 2025. gadā”, kā arī Padomes lēmuma Nr. 67/1-1 pielikumā “Līdzfinansējumi 2025. gadā”), Padome

**nolemj**:

1. Apstiprināt grozījumus VSIA “Latvijas Sabiedriskais medijs” stratēģiskajā ietvarā un plānā sabiedriskā pasūtījuma izpildei 2025. gadā, izsakot VSIA “Latvijas Sabiedriskais medijs” stratēģisko ietvaru un plānu sabiedriskā pasūtījuma izpildei 2025. gadā ar tā pielikumiem, kā arī Padomes lēmuma Nr. 67/1-1 pielikumu “Līdzfinansējumi 2025. gadā”, jaunā šim lēmumam pievienotajā redakcijā.
2. Uzdot VSIA “Latvijas Sabiedriskais medijs” turpmāk nodrošināt sabiedriskā pasūtījuma 2025. gadam īstenošanu atbilstoši šī lēmuma 1. punktā apstiprinātajai VSIA “Latvijas Sabiedriskais medijs” stratēģiskā ietvara un plāna sabiedriskā pasūtījuma izpildei 2025. gadā redakcijai.
3. Nosūtīt šo lēmumu VSIA “Latvijas Sabiedriskais medijs” publicēšanai savā tīmekļa vietnē.
4. Publicēt VSIA “Latvijas Sabiedriskais medijs” un Padomes tīmekļa vietnēs šo lēmumu un tā pielikumus – VSIA “Latvijas Sabiedriskais medijs” stratēģiskais ietvars un plāns sabiedriskā pasūtījuma izpildei 2025. gadā; “Sabiedriskā pasūtījuma plāna apjoms un izpilde 2025. gadā”; “Bilances plāns un izpilde 2025. gadā”; “Plānotais peļņas vai zaudējumu aprēķina plāns un izpilde 2025. gadā”; “Naudas plūsmas plāns un izpilde 2025. gadā”; “Iekšējās kvalitātes vadības sistēmas darbības plāns un izpilde 2025. gadā”; “Rīcības plāna valdei mērķu un uzdevumu izpildei kopsavilkums 2025. gadā”.
5. Atbildīgie Padomes locekļi par šī lēmuma izpildes kontroli ir Jānis Eglītis un Sanita Upleja-Jegermane.

Lēmums (bez pielikumiem) sagatavots un parakstīts elektroniski uz 3 (trīs) lapām.

*Pielikumā:*

1. “VSIA “Latvijas Sabiedriskais medijs” stratēģiskais ietvars un plāns sabiedriskā pasūtījuma izpildei 2025. gadā” uz 85 (astoņdesmit piecām) lapām.

2. “Sabiedriskā pasūtījuma plāna apjoms un izpilde 2025. gadā” (*Excel* datne).

3. “Iekšējās kvalitātes vadības sistēmas darbības plāns un izpilde 2025. gadā” uz 8 (astoņām) lapām.

4. “Bilances plāns un izpilde 2025. gadā” (*Excel* datne).

5. “Plānotais peļņas vai zaudējumu aprēķina plāns un izpilde 2025. gadā” (*Excel* datne).

6. “Naudas plūsmas plāns un izpilde 2025. gadā” (*Excel* datne).

7. “Ieguldījumu investīcijās plāns un izpilde 2025. gadā” (*Excel* datne).

8. “Attīstībai plānotais finansējums 2025. - 2028. gadā” (*Excel* datne).

9. “Līdzfinansējumi 2025. gadā” (*Excel* datne).

10. “Rīcības plāna valdei mērķu un uzdevumu izpildei 2025. gadā kopsavilkums” (*Excel* datne).

**Padomes priekšsēdētājs (*paraksts*)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU